GiliGold/VAD_KnessetCorpus huggingface dataset:
אופיר כץ:  אני פותח את ישיבת ועדת הכנסת
אופיר כץ:  על סדר-היום: הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 18), התשפ"ג-2023
אופיר כץ:       התכנסנו היום להשלים את הבקשה לסעיף 98 על החוק האחרון של אותם שמונה חוקים של פגי תוקף שהתחלנו את זה בשבוע שעבר
אופיר כץ:  ההוראה הזאת בעצם מסתיימת מחר
אופיר כץ:       צריך להקריא את כל זה?
אופיר כץ: הצעת החוק נחקקה כהוראת שעה שעתידה לפקוע ביום 15
אופיר כץ: 2023, בהתאם לסעיף 38 לחוק-יסוד הכנסת
אופיר כץ:  להצעת החוק הוגשו 12 הסתייגויות על-ידי סיעות שלמות וחמש בקשות רשות דיבור
אופיר כץ:  כמות זאת של הסתייגויות ובקשות רשות דיבור תאפשר זמן הנמקה של 15 שעות
אופיר כץ:       בנסיבות אלה החליטה ועדת הכנסת כי מדובר על מקרה יוצא מן הכלל הנכנס בגדרי סעיף 98 לתקנון, המאפשר לוועדת הכנסת לקבוע סדרי דיון מיוחדים כמפורט להלן
אופיר כץ:  הנמקת הסתייגויות ובקשות רשות הדיבור תתאפשר במסגרת זמן של עד 4 שעות
אופיר כץ:       הסיעות שחבריהן הגישו הסתייגויות ובקשות רשות דיבור יקבעו את חלוקת הזמן וסדר הדוברים
אופיר כץ:  במקרה של היעדר הסכמה בדבר חלוקת הזמן, תחלק מזכירות הכנסת את הזמן בין הסיעות לפי גודלן
אופיר כץ:       לעניין בקשה להצבעה שמית לפי סעיף 36ב לתקנון, יתקיימו על הצעת החוק לא יותר מהצבעה אחת שהתבקשה על-ידי הממשלה או על-ידי חברי כנסת מסיעות הקואליציה, רובם מסיעות אלה ולא יותר מהצבעה אחת שהתבקשה על-ידי חברי כנסת מסיעות האופוזיציה או רובם מסיעות אלה, בקריאה השנייה ובקריאה השלישית יחד
אופיר כץ:       יושב-ראש הכנסת רשאי לאשר מספר מקסימאלי גדול יותר של הצבעות שמיות במספר זהה לשני הצדדים
אופיר כץ:       בבקשה, אלקין
זאב אלקין:  אדוני היושב-ראש, חבריי חברי הכנסת
זאב אלקין:  קודם כול, אני מניח וזה לא צוין פה, אבל הסיבה להפעלה של 98 זאת העובדה שמדובר על הוראת שעה שפג תוקפה
אופיר כץ: אמרתי
זאב אלקין: אמרת, סליחה, לא שמעתי
זאב אלקין:       בדרך-כלל 15 שעות אין סיבה להגיש סעיף 98 ולהפעיל אותו
אופיר כץ: על 26?
זאב אלקין: גם  על 26
זאב אלקין:  היו לנו הרבה חוקים כאלה ועמדנו בזה
זאב אלקין:  אגב, אפרופו 26, כפי שאמרתי לאדוני, אם אדוני מוכן להתדיין על להזיז את החוק הזה לשבוע הבא, אנחנו מוכנים להסתפק בהרבה פחות מזה
זאב אלקין:  הדלת פתוחה
זאב אלקין:  הצעתי את זה גם היום בבוקר במליאה ואני עומדת בהצעתי
אחמד טיבי: זאת הצעה של שנינו
זאב אלקין: אנחנו מוכנים לדבר וגם עוד סיעות אחרות באופוזיציה
קריאה: נציגי האופוזיציה הקואליציה שבאופוזיציה
שרון ניר: גם אני מצטרפת
אופיר כץ: בוא נסיים ואחר-כך נדבר על הוויזות
אופיר כץ:  אין לי בעיה לעשות את זה גם פה
אחמד טיבי: למה אין פה יש עתיד? אין פה בוועדה היום
משה ארבל: הם היו ערים כל הלילה
אחמד טיבי: ומה איתנו?
משה ארבל: לא ראית? יאיר היה כל הלילה, לא?
משה ארבל: אתה רומז שיש דיל בין הקואליציה ליש עתיד? תגיד את זה במפורש
אחמד טיבי: רמת האיי-קיו שלך תמיד היתה גבוהה
משה ארבל: שיירשם לפרוטוקול
זאב אלקין: אדוני, אני אחזור
זאב אלקין:  אני מניח שהסיבה שזה פג תוקף וצריך להיות מאושר עד יום רביעי
זאב אלקין:  עוד פעם, אגב, אני חושב שגם ב-15 שעות היינו יכולים להספיק לאשר את זה עד יום רביעי
זאב אלקין:  סך הכול, סדר-היום לא עמוס והחוק הזה מגיע מייד אחרי ההתנגדויות לבקשות הרציפות ונאומים בני דקה
זאב אלקין:  לכן הם גם אם סופרים את כל 15 השעות, עד יום רביעי בבוקר החוק היה מאושר ומן הסתם אפילו לפני זה
זאב אלקין:  לכן, אני לא יודע אם בנסיבות האלה זה כבר לא שורה של חוקים
זאב אלקין:  כל פגי התוקף אושרו ונשאר אחד ויש זמן לקיים את הדיון כסדרו
זאב אלקין:  אז קודם-כול, אני מציע לכם לשקול אם בנסיבות האלה זה מוצדק
זאב אלקין:      אבל אם כבר מפעילים 98, יש דבר שאני לא מבין
זאב אלקין:  אחד, למה רק 4 שעות? יש לנו זמן עד יום רביעי בחצות
זאב אלקין:  היום יש סדר-יום יחסית דליל ואפשר לתת יותר זמן לסיעות למצות את ההסתייגויות שהם הציגו ובקשות דיבור
זאב אלקין:  דבר שני, למה רק הצבעה על הסתייגות שמית אחת
זאב אלקין:  זה בכלל משהו מאוד דרקוני
זאב אלקין:       בדרך-כלל, בהסתייגויות שמיות נתנו - - -
אופיר כץ: וואלה?
זאב אלקין: שנייה, אני אגיב
זאב אלקין:  אני יודע על מה אתה מדבר
זאב אלקין:   כשיש סדרה של חוקים של פגי תוקף אז באמת עשו את זה ועשיתם את זה בחוקים הקודמים
אופיר כץ: בדיוק כמו שאתם עשיתם
אופיר כץ:  בדיוק על אותם פגי תוקף, שמית אחת
זאב אלקין:  אבל לא עשיתי על זה מהומה
זאב אלקין:  אבל אנחנו כבר לא במצב הזה
זאב אלקין:  אין לנו סדרה של פגי תוקף וכולם עברו
אופיר כץ: זה חלק מהסדרה, מה זאת אומרת?
זאב אלקין: לא, הוא לא מגיע כסדרה
זאב אלקין:  הוא מגיע כי החלטתם להביא אותו עכשיו ביום שלישי
אופיר כץ: תראה, היו 8
אופיר כץ:  תסכים איתי שאי-אפשר להעביר 8 בחצי יום
אופיר כץ:  לכן נאלצנו לחלק את זה
אופיר כץ:  בזכות זה שחילקנו הצלחנו לעמוד ביעדים
אופיר כץ:  אם לא היה 98, החוקים האלה היו פגי תוקף, לפחות 6 מהם
זאב אלקין: זה נכון
זאב אלקין:  אבל הוא לא אתמול, הוא בא היום, פג תוקף יחידי
זאב אלקין:  הוא צריך להסתיים עד יום רביעי
ארבל אסטרחן: כי היה פיצול
זאב אלקין: למה הצבעה שמית אחת ולא שלוש כמו שבדרך-כלל נותנים אם כבר מפעילים 98? אין כרגע הצדקה
זאב אלקין:  עוד פעם, כשיש רצף של דברים, כשיש מועד שצריכים להתכנס אליו אני מבין, אבל למה כאן?     יש נאומים בני דקה, התנגדויות לרציפויות שכמה זמן זה ייקח, ואז בא החוק הזה
זאב אלקין:  אז גם אפילו עם 98, גם נותנים 4 שעות בנסיבות של 15 שעות שזה מספר לא גדול של שעות
זאב אלקין:  אפשר לצמצם מ-15 למספר יותר סביר מארבע
זאב אלקין:  עוד על זה נותנים שמית אחת
זאב אלקין:  כשיש סדרה ורוצים להספיק עד הלילה כי החוקים יפוגו, אני יכול להבין את זה
זאב אלקין:  אבל אין, הכול נגמר, כבר עשיתם והעברתם
זאב אלקין:  נשאר חוק אחרון כזה
זאב אלקין:  מה הבעיה שיהיו שלוש הצבעות שמיות?
אופיר כץ: על החוק הזה היינו אמורים להצביע יחד עם 3 חוקים נוספים
זאב אלקין: אבל לא הבאת את זה אז
אופיר כץ: לא הבאתי כי בוועדה היה שינוי של החוק
אופיר כץ:  הצבענו על חוק הפיצול
זאב אלקין: אבל עכשיו הגענו לנסיבות שמאפשרות הצבעה יותר נורמלית ודיון יותר נרמלי
זאב אלקין:  אני בכלל כופר בצורך פה ב-98 כי אפשר - - -
משה ארבל: אתה לא כופר
זאב אלקין: כופר בצורך
אופיר כץ:  מישהו רוצה להוסיף
אופיר כץ: אם כך נעבור להצבעה
זאב אלקין: אתה לא מוכן להתחשב? אפשר לשמוע את דעתה של היועצת המשפטית האם זה מוצדק בנסיבות האלה, כפי שהן כרגע, לתת הצבעה שמית אחת? זה מאוד דרקוני, הצבעה שמית אחת
ארבל אסטרחן: בכל ההחלטות האחרונות כך זה היה
זאב אלקין: של פגי תוקף
זאב אלקין: כשהיתה סדרה של חוקים
ארבל אסטרחן: כן, אבל מה זה משנה בעצם?
זאב אלקין: כי אפשר להספיק לפני שהיא פג תוקף גם בשלוש הצבעות שמיות
ארבל אסטרחן: נכון, גם החוקים שהובאו ביום שני ושהובאו בשבוע שעבר היה אפשר להספיק
זאב אלקין: אם בכולן היו הרבה הצבעות שמיות לא היינו מספיקים
ארבל אסטרחן: יש פה חריגה מהוראות התקנון, זה ברור
ארבל אסטרחן:  צריך גם לזכור שהצעת חוק של סעיף אחד קצר של הארכת תוקף
ארבל אסטרחן:  בעצם, על החוק יש בסך הכול שתי הצבעות, קריאה שנייה וקריאה שלישית
ארבל אסטרחן:  גם אין הרבה הסתייגויות
זאב אלקין: אגב, זאת עוד סיבה למה לא להפעיל 98
ארבל אסטרחן: אין לי פה - - -
זאב אלקין: אבל אם כבר מפעילים, למה אי-אפשר - - -
ארבל אסטרחן: אפשר
ארבל אסטרחן:  מה שהוועדה תחליט אפשר
ארבל אסטרחן:  אני לא יכולה להגיד שזה לא אפשרי
אופיר כץ: אנחנו מצביעים לפי איך שהקראתי, הצבעה שמית אחת
אופיר כץ:       אני עובר להצבעה, מי בעד? מי נגד?
אופיר כץ: הצעת הוועדה התקבלה
משה ארבל: יש עתיד יגיעו לרביזיה?
אחמד טיבי: אני לא מבין
אחמד טיבי:  זה לא הוגן לעשות את הישיבה הזאת בלי יש עתיד
אחמד טיבי:  צריך לדחות הכול עד שהם יגיעו
בועז ביסמוט: אגב, גם הלילה לא ראיתי אותם
בועז ביסמוט:  אתה לא רואה אותם במליאה, אתה לא רואה אותם עכשיו
אחמד טיבי: 24 מנדטים, זה לא הוגן לעשות - - -
משה ארבל: הם לא עובדים ביום שלישי
אופיר כץ: זאב, יש בעיה של חדר והאופוזיציה זה לעשות 15:50 ואנחנו בשלילת אזרחות
אופיר כץ:  אולי תוותר על הרביזיה?
זאב אלקין: למה לא 13:55?
אופיר כץ: כי יש פה דיון
אופיר כץ:  זה דיון של ועדה אחרת
אחמד טיבי: אולי בסיעת יש עתיד?
אופיר כץ: תוותר על הרביזיה כי זה ייקח לנו מהזמן של שלילת אזרחות ואנחנו לא רוצים
אחמד טיבי: זה יהיה יותר הוגן אם זה יהיה - - -
משה ארבל: 	אני חושב שתיתן לו עוד הצבעה שמית אחת
זאב אלקין: אני מקבל את זה
אופיר כץ: ארבל, שכחת מה היה פה? בכלל לא דיברו איתנו
בועז ביסמוט: אדוני היושב-ראש, אני מתנגד לחלוטין, לא לתת להם עוד הצבעה
בועז ביסמוט:  אני מתנגד לחלוטין, לא לתת להם
בועז ביסמוט:  לאור השימוש שהם עושים בזה
בועז ביסמוט:  לא לתת להם בשום פנים ואופן
בועז ביסמוט: למה? ראית מה הם עושים עם זה? זה כמו גן ילדים האיש הזה שיושב לידך
אופיר כץ: אם יש עם מה לעבוד, אז אני אולי הייתי מציע את זה
אופיר כץ:  כשזה חד צדדי, אין באמת עם מי
משה ארבל: לכבוד יש עתיד שלא באה
שרון ניר: תכבד את מי שהגיע
אופיר כץ: לא נבטל את הרביזיה, טעות שביקשתי
אופיר כץ:  רביזיה 15:55
אופיר כץ:       הישיבה נעולה
אופיר כץ:  על סדר-היום: הצעת חוק-יסוד: הממשלה (תיקון – נבצרות ראש הממשלה)
אופיר כץ:  קביעת ועדה לדיון בהצעת חוק-יסוד: הממשלה (תיקון – נבצרות ראש הממשלה), פ/2560/25, של חבר הכנסת אופיר כץ וקבוצת חברי הכנסת
אופיר כץ:       בהמלצת הלשכה המשפטית בוועדת חוקה, נשמעו הצעות להעביר את הצעת החוק לוועדה המיוחדת לתיקונים לחוק-יסוד: הממשלה
אופיר כץ:       אנחנו מצביעים - - -
שרון ניר: לא מצביעים, אני רוצה להתייחס
אופיר כץ:  ברכות
שרון ניר: ברכות על מה? על זה שהמדינה בוערת?
אופיר כץ: העברת חוק, לא?
אופיר כץ: איזה יופי שיש קואליציה שמאפשרת להעביר חוקים
אופיר כץ:  זה לא היה לנו, את לא היית פה
שרון ניר: אתם רק משלימים את הדרך החשובה שאנחנו עושים
אופיר כץ: זה לא היה כשאנחנו היינו באופוזיציה
שרון ניר: אתם ממשיכים את הדרך החשובה שאנחנו עשינו
שרון ניר: עם כל הכבוד, אני פשוט מעוצמת הניתוק, אני פשוט לא יכולה להירגע
שרון ניר:  עוצמת הניתוק מהמקום הזה למה שקורה ברחובות פשוט מזעזעת בעיניי
שרון ניר:  המדינה בוערת ומה שאנחנו מתעסקים עכשיו זה חוק הנבצרות ואיך לדהור בכל דרך טכנית ולא לגיטימית למנוע מגורמי המשפט לעשות את תפקידם
שרון ניר:  פשוט מקומם
שרון ניר:       אני כמובן מתנגדת לזה
שרון ניר:  מתנגדת לזה שתעבירו את זה בכל מקום שהוא
שרון ניר:  מאוד רוצה לומר לך, חברי היושב-ראש, שזה פשוט מקומם
שרון ניר:  מתכנסים פה לוועדה כזאת חשובה, איזו מילה על מה שקורה ברחובות
שרון ניר:  רבע מיליון איש, טובי בנינו
שרון ניר:  פשוט הרכבת דוהרת כל-כך מהר ובאופן לא לגיטימי, למחוזות לא אחראיים שזה פשוט מקומם
שרון ניר:  אני אשמח להתייחסות שלך כמובן
אופיר כץ: תודה, אני אתייחס
אופיר כץ:       עוד מישהו רוצה?      תודה
אופיר כץ:  אם כך נעבור להצבעה
אופיר כץ:  מי בעד להעביר את הצעת החוק לוועדה המיוחדת לתיקונים חוק-יסוד: הממשלה
אופיר כץ: הצעת החוק תועבר לדיון בוועדה המיוחדת לתיקונים חוק-יסוד: הממשלה
אופיר כץ: אם כך, ההצעה עברה לוועדה המיוחדת לתיקונים לחוק-יסוד: הממשלה
אופיר כץ:       רצית שאני אתייחס
אופיר כץ:  אני אתייחס לאותם אנשים שפוגעים בחופש של אזרחי מדינת ישראל להגיע למקום העבודה
אופיר כץ:  איך אמרו פעם משפטנים על ההפגנות בהתנתקות? היולדת יש לה זכות להגיע לבית החולים ולכבאית יש זכות להגיע לכבות שריפה
אופיר כץ:  אי-אפשר עם אותם עבריינים שחוסמים את הכבישים
אופיר כץ:  איך אמר היועץ המשפטי? עד 20 שנה בכלא צריכים אותם עבריינים שחוסמים כבישים ומסכנים את חיי האזרחים
אופיר כץ:  כן, על זה אני מוחה, על אותם אנשים שמשבשים את חיי אזרחי מדינת ישראל, עושים מה שבא להם
אופיר כץ:  ומערכת אכיפת החוק, איזה הבדלים בין הכפפות של משי עם האנרכיסטים עכשיו לעומת המפגינים  בהתנתקות ואיך התייחסו אליהם
אופיר כץ:  לקחו אותם להארכת מעצר לא אחד אחד
אופיר כץ:  נערות שעמדו על המדרכה, לקחו אותן 14 יחד ולכולן האריכו מעצר
אופיר כץ:  ביחד, קבוצה אחת
אופיר כץ:       אז את מדברת איתי על התייחסות לאותם מפגינים? הלוואי עלינו שמתייחסים - - -
שרון ניר: אני ציפיתי שאתה תוציא מפה הודעה ממלכתית שמלחמת אחים לעולם לא ושמחאה זה לגיטימי
אופיר כץ: מלחמת אחים לעולם לא ולעולם לא שינשכו פה שוטרים וירביצו לשוטרים ואתם תגבו את ההתנהגות הזאת
שרון ניר: אנחנו לא מגבים
ינון אזולאי: אתם מגבים
שרון ניר: הפגנה שלא מתבצעת באלימות היא דבר לגיטימי
ינון אזולאי: אתם יכולים לדבר? כשהחרדים עושים הפגנה כולכם קופצים עליהם
אופיר כץ: תודה חברים, הישיבה נעולה
אופיר כץ: שלום לכולם, אני מתכבד לפתוח את ישיבת ועדת הכנסת
אופיר כץ:  היום יום שלישי, ז' באדר, התשפ"ג, 28 בפברואר, 2023
אופיר כץ:  נתחיל לפי סדר היום: סעיף א
אופיר כץ:  פניית יושב-ראש הכנסת בדבר שינוי במועדי ישיבות הכנסת בשבוע פורים התשפ"ג, בהתאם לסעיף 19(א)(1) לתקנון הכנסת
דן מרזוק:  שלום, בשבוע הבא, כידוע, יחול חג פורים
אופיר כץ: אמרו לי שהתאריך שהקראתי הוא תאריך מיוחד היום בוועדה הזאת
אופיר כץ:  אז מזל טוב למנהלת הוועדה נועה
אופיר כץ:  זו הזדמנות לאחל, באמת, סופר מקצועית
אופיר כץ:  הכול בנועם הליכות
אופיר כץ:  כל הזמן משדרת רוגע ונחת
אופיר כץ:  אם יש איזושהי בעיה - פותרת בסגנון שלה הכול כך מיוחד
אופיר כץ:  מאוד, מאוד נעים לי לעבוד איתך, את מקצוענית ברמה הכי גבוהה שאני מכיר
אופיר כץ:  אני גם שומע את זה מחברי הכנסת, מחברי הוועדה
אופיר כץ:  באמת כיף
אופיר כץ:  מבחינתי, כיושב-ראש ועדה - זה ממש כיף גדול שאת מקצועית, ואת מנהלת הוועדה
אופיר כץ:  יישר כוח על כל העבודה
אופיר כץ:  מזל טוב
אופיר כץ:  בריאות
אופיר כץ:  אושר וכל מה שתרצי ומאחלת שבאמת יתגשם
אופיר כץ:  נאחל לך רק טוב
אחמד טיבי: זה שנועה עומדת בגבורה לצד כל ראשי הוועדה שהגיעו לכאן משך שנים – מגיע לה צל"ש
מתן כהנא: אפשר להצביע על זה? – פה אחד
משה טור פז: צל"ש אלוף, או צל"ש רמטכ"ל?
אחמד טיבי: כמה שהכי בכיר
דן מרזוק: כמובן שאני מצטרף לברכות לנועה היקרה
דן מרזוק:       בשבוע הבא יחול חג פורים
דן מרזוק:  כמדי שנה, אנחנו מבקשים לשנות את ישיבות הכנסת על מנת שחברי הכנסת והעובדים יוכלו לציין את החג
דן מרזוק:  הבקשה שלנו שהיא נשענת גם על תקדימי העבר, היא שביום ראשון, בשבוע הבא, אנחנו נקיים ישיבת כנסת החל מהשעה 16:00
דן מרזוק:  ביום שני, יום תענית אסתר, אנחנו נקיים ישיבת כנסת החל מהשעה 09:00 בבוקר עד השעה 14:00 בצהריים
דן מרזוק:  ובחג פורים, ושושן פורים, שזה יום שלישי ויום רביעי בשבוע הבא – ישיבות מליאת הכנסת יבוטלו
דן מרזוק:  זו הבקשה של יושב-ראש הכנסת
דן מרזוק:  הבקשה הזאת דורשת את אישור הוועדה
אופיר כץ: אני רוצה להוסיף שהמתווה שהגענו בהסכמה עם האופוזיציה גם על תוכן הימים שאנחנו נמלא במליאה, גם עשינו את זה בהבנות, ובשיח, ובהסכמות
מירב בן ארי: כל אנשי האופוזיציה מעודכנים מהבוקר על המתווה
אופיר כץ: ביום ראשון מביאים שלושה חוקים: שינוי תקנון
אופיר כץ:  צו וכנראה חוק של תיקון הממשלה
אופיר כץ:  גם על שעות הדיבור, הגענו להסכמה על שלושת הדברים
אופיר כץ:  ביום שני, אנחנו נביא ארבע הצעות טרומיות לכל צד, ואי-אמון
אופיר כץ:  ברגע שעושים הצבעות אלקטרוניות, אז אנחנו נסיים את זה במסגרת הזמן
משה טור פז: ועדת השרים לענייני חקיקה יהיה כרגיל
משה טור פז:  ביום שני יגיעו דברים עוד מוועדת שרים של יום ראשון
אופיר כץ:  אבל לא בחלוקה שאנחנו רגילים, בחלוקה מצומצמת
אופיר כץ:  אתם תבחרו את הארבעה שלכם
אופיר כץ:  אנחנו, הקואליציה את הארבעה שלנו
מירב בן ארי: אני גם רוצה לחדד
מירב בן ארי:  אנחנו סיכמנו ארבע מכל צד
מירב בן ארי:  ועם זאת יש לזכור שבמידה ויהיו הצמדות, מה שיאריך את משך הדיון, הרי שכל צד הצטרך כנראה לוותר על חוק שלו כדי לסגור בשעה 14:00 כפי שהבטחנו
אופיר כץ: אז בואו נסכם שאנחנו נראה כמה הצמדות לפי התוצאות של ועדת שרים, ולפי זה נחליט מה להוריד כדי שנעמוד במסגרת הזמן
דן מרזוק: בנוסף, אני רוצה להוסיף למתווה, שאנחנו בשבוע הבא לא נקיים דיונים בהצעות דחופות לסדר-היום, לא נאשר דיונים מהירים, ולא נאשר שאילתות דחופות
אופיר כץ: מה שמאשרים עכשיו – מי שרוצה, לא ביום שני, לא בשלישי, ולא ברביעי, פתוח לראשי הוועדות ביום ראשון וחמישי
אופיר כץ:       מי בעד ההצעה? מי נגד? מי נמנע?
אופיר כץ: קביעת ועדות לדיון בהצעות חוק הבאות: הצעת חוק-יסוד: הממשלה  (תיקון - ביקורת שיפוטית לעניין כשירות במינוי), של ח"כ אופיר כץ
אופיר כץ:      בעצם, אנחנו רוצים להעביר את החוק לוועדה שהקמנו אתמול במליאה
אופיר כץ:  דנו בזה אתמול באריכות
אופיר כץ:  עכשיו צריך להעביר את החוק לוועדה
אופיר כץ:  אתמול היינו במליאה, עכשיו צריך להעביר את החוק לוועדה
מירב בן ארי: איפה אנחנו עומדים בדרעי2, דרעי3? מה החוק הזה אומר?
משה טור פז: תשאלי את משה ארבל, הוא כתב את החוקים
משה ארבל: אדוני היושב-ראש, אני חייב להתייחס?
אופיר כץ:  רק אם אתה רוצה
משה ארבל: מדובר בהצעת חוק של יושב-ראש הוועדה, יושב-ראש הקואליציה, וכל חברי הכנסת מהקואליציה
אופיר כץ: ביחד עם 36 חברי כנסת
אופיר כץ:  כולם חתמו, חברי כנסת
מירב בן ארי: בעיקרון, אנחנו כמובן מתנגדים להקמת הוועדה, כפי שהבנו אתמול בדיון ארוך
מירב בן ארי:  אנחנו חושבים שזה דיון שצריך ללכת לוועדת חוקה
מירב בן ארי:  אני חושבת שכל מה שקשור לכשירות, בטח של שרים, של חברי כנסת צריך להיות בוועדת חוקה
מירב בן ארי:  עוד פעם אנחנו מוצאים את עצמנו בתוך הנושא הזה שוועדת חוקה משועבדת מלא, מלא, לרפורמה או להפיכה, ולכן, בנושא דרמטי, שוב פעם אנחנו הולכים ודנים בוועדה הלא נכונה
מירב בן ארי:  מצד שני, מתי תעשה את זה? יש כל כך הרבה עומס?
אופיר כץ: את תמיד מחמיאה לי שאני חרוץ ומוכשר
מירב בן ארי: אתה באמת חרוץ
מירב בן ארי:  אתה ישן פה
אופיר כץ: אנחנו נשקיע בזה את הזמן הדרוש
מירב בן ארי: אבל מתי תקיים דיון? מתי תביא את זה לקריאה ראשונה?
אופיר כץ: אני אעדכן אותך אחרי שנעביר את זה
מתן כהנא: האופוזיציה מחבקת את חבר הכנסת אופיר כץ
מתן כהנא:  אנחנו שמחים על שיתוף הפעולה שלך עם האופוזיציה
משה טור פז: ומאחלת לו בהצלחה בקריירה הבאה שלו
אופיר כץ: זה משפט של 1,400 קולות שירדו לי כרגע
משה טור פז: אמרתי לך, כבר לא נשאר הרבה, למרות שמישהי מעליך כבר נהייתה שרה, אז אתה יודע, יש אופק
אופיר כץ: האמת, לא ביקשתי להיות שר
אופיר כץ:  אני ביקשתי מהרגע הראשון יושב-ראש קואליציה
ולדימיר בליאק: אתה יודע מה טוב
אופיר כץ: אני גם עושה את מה שאני אוהב
משה טור פז: הראשונה זה חוק דרעי שאתה חתום עליו
אופיר כץ: עכשיו אנחנו מצביעים על סעיף 1
משה טור פז: ו-2, 3, 4, מה קורה?
אופיר כץ: נציג את זה בנפרד, זה חוק אחר
אחמד טיבי: טור פז, אתמול שאלת אותה שאלה
משה טור פז: נכון, אבל גם לא קיבלתי את אותה תשובה זו הבעיה
משה טור פז:  זה שאתה זוכר את זה, זה ייאמר לזכותך
אופיר כץ: אני אסביר לך
אופיר כץ:  קביעת ועדה, אז יש כל מיני חוקים, אז זה בסעיף ג, או כל אות אחרת, ואז בפנים מכניסים את כל אותם חוקים שצריך לקבוע להם ועדות
אופיר כץ:  לכן אתה רואה את זה 1, 2, 3, 4, אבל כל אחד בפני עצמו זו הצבעה בפני עצמה
אופיר כץ:  מצביעים על ג1
ולדימיר בליאק: עדיין לא הבנתי למה צריך להקים את הוועדה הזאת
ולדימיר בליאק:  אני תוהה עם עצמי איך הגענו למצב הזה
אופיר כץ: דנו אתמול באריכות
אופיר כץ:  דנו אתמול שלוש שעות במליאה
משה טור פז: שמחה רוטמן עושה פיליבסטר לקואליציה
אופיר כץ: עכשיו זה מעבר לוועדה, זו לא הקמה של הוועדה, ההקמה הייתה אתמול
אופיר כץ:       עם כך, אנחנו עוברים להצבעה
אופיר כץ:  מי בעד? מי נגד?
אופיר כץ: 8 בעד, 6 נגד, אם כך, הצעת החוק תעבור לוועדה המיוחדת
אופיר כץ: הצעת חוק ההוצאה לפועל (תיקון - ביטול האפשרות לצוות על עיכוב יציאה מהארץ בגין חוב כספי נמוך), התשפ"ג-2023, של ח"כ אחמד טיבי, וחבר הכנסת ישראל אייכלר
אחמד טיבי: יש עומס גדול בוועדת חוקה, ובהסכמה בין כל ראשי הוועדות, בעיקר, לרבות חבר הכנסת אייכלר, שהוא המוצמד אליי, והוא במקרה, אבל במקרה גם יושב-ראש ועדת העבודה והרווחה, הוחלט כברירת מחדל להעביר את זה אליו
מתן כהנא: כמה קיזוזים אתה נותן להם
אחמד טיבי: תשאל את הגורם העוין שיושב לצידך - מירב בן ארי, אם זה נכון הספין הזה
מתן כהנא: מה הקיזוזים? תכחיש רשמית עכשיו?
מירב בן ארי: אני גם רוצה להגיד לכם גם כאן כל חוקי ההוצאה לפועל - כמה שנים אתה בכנסת? לאיזו ועדה הם הלכו? זה מדהים בעיניי
אחמד טיבי: לוועדת חוקה
אחמד טיבי:  אבל כולנו אומרים שיש עומס, אגב, הוא מאוד רצה
אחמד טיבי:  אבל בינינו הוא נגד החוק, הוא קפיטליסט
ולדימיר בליאק: אתה מדבר על ברירת מחדל, זה מחדל גדול
מתן כהנא: גם אני קפיטליסט, להצביע בעד או נגד עכשיו?
אחמד טיבי: העברה לוועדה
מירב בן ארי: אנחנו מחזקים את חברי הכנסת שיש להם חוקים טובים
ארבל אסטרחן: יו"ר ועדת חוקה מסכים?
אחמד טיבי: מסכים
אחמד טיבי:  בטח, זו הסכמה
אחמד טיבי:  מסכים
אופיר כץ: אם כך, מי בעד להעביר לוועדת העבודה והרווחה?
אופיר כץ: פה אחד
אופיר כץ:  אם כך, ההצעה עברה פה אחד
אופיר כץ:  << נושא >> הצעת חוק למניעת העסקה בתחום החינוך והטיפול של אדם שהורשע או שמואשם בתקיפה או בהתעללות בחסר ישע, התשפ"ג-2022, של ח"כ רון כץ << נושא >>
אופיר כץ: הצעת חוק למניעת העסקה בתחום החינוך והטיפול של אדם שהורשע או שמואשם בתקיפה או בהתעללות בחסר ישע, התשפ"ג-2022, של ח"כ רון כץ
אופיר כץ:  זו הצעה שהעברתי
אופיר כץ:  רון יצמיד אותה אליי
מירב בן ארי: מדהים
מירב בן ארי:  כי כשעשינו החמרת ענישה אתה ואני - - -
אופיר כץ: זה לא אותו דבר, מירב
אופיר כץ:  במקרה הזה, זו גם המלצה של הייעוץ המשפטי
משה טור פז: אולי נקים ועדה מיוחדת לזה? נורא עמוס
מתן כהנא: לפי סעיף 108
אופיר כץ:  אם כך, מי בעד? מי נגד?
אופיר כץ: השגות בדבר הצעה לתיקון תקנון הכנסת בדבר המועד לבחירת נציגי הכנסת בוועדות לבחירה או מינוי של נושאי משרה שיפוטית
משה ארבל: תסביר את זה
אחמד טיבי: במקום לבחור עכשיו, דוחים עד לשבעה חודשים
אופיר כץ: עד שלושה חודשים
מירב בן ארי: מי בוחר שופטים בינתיים?
משה ארבל: אף אחד
משה ארבל:  יש מלא שופטים
אחמד טיבי: רוטמן
אחמד טיבי:  לכן אנחנו נגד
ארבל אסטרחן: רוטמן ואפרת רייטן
משה ארבל: אדוני היושב-ראש, אני יכול ברשותך לקבל רשות דיבור, שתי דקות על נושא חשוב
משה ארבל:       היום בתאריך העברי, אנחנו מציינים כמובן את יום הולדתו ויום פטירתו של משה רבינו
משה ארבל:  יום ז' באדר, והיום הזה הוא גם כן יום הזיכרון ל-530 חללי מערכות ישראל שמקום קבורתם לא נודע
משה ארבל:  אנחנו כולנו יחד נכון יהיה שבאמת נעלה את זכרם של אותם אנשים שבמותם ציוו לנו את החיים
משה ארבל:  יהי זכרם ברוך
משה ארבל:  אמן
משה ארבל:  תודה רבה
אופיר כץ:       בבקשה היועצת המשפטית
ארבל אסטרחן: כזכור, הוועדה אישרה לפני שבועיים הצעה לתיקון תקנון הכנסת
ארבל אסטרחן:  התיקון מתקן את הסעיף שאומר שתוך 4 חודשים בתחילת מועדה של הכנסת היבחרו נציגי הכנסת לוועדות הבחירה והמינוי השונות לנושא משרה שיפוטית, הוועדה לבחירת שופטים, דיינים, קאדים, וההצעה שאושרה כאן הייתה לדחות את זה כהוראת שעה לכנסת ה-25 – במקום ארבעה חודשים, יהיה בתוך שבעה חודשים, וזאת נוכח הדיונים שמתקיימים בוועדת החוקה חוק ומשפט על הרכב הוועדה לבחירת שופטים
ארבל אסטרחן:  ההצעה הונחה על שולחן הכנסת למשך 14 ימים כמצוות התקנון, ובתקופה הזאת אפשר היה להגיש השגות
ארבל אסטרחן:  ואכן, כל סיעות האופוזיציה הגישו שתי השגות מונחות בפניכם ואני אומר מהן
ארבל אסטרחן:  בעצם, קוראים לזה השגות לתיקון התקנון, אבל הפרוצדורה דומה להסתייגויות להצעת חוק
ארבל אסטרחן:  ההשגה הראשונה אומרת - שבמקום שהתיקון הזה יהיה בתוקף בכנסת ה-25 הוא יהיה בתוקף בכנסת ה-26
ארבל אסטרחן:  ההשגה השנייה אומרת – שהדחייה הזאת תחול רק לגבי הוועדה לבחירת דיינים ולא לגבי שלוש הוועדות האחרות
ארבל אסטרחן:  בעצם ועדת הכנסת כמו הסתייגויות, צריכה להצביע על זה
ארבל אסטרחן:  אם זה יאושר כאן, זה ייכנס לנוסח
ארבל אסטרחן:  ואם זה לא יאושר, זה יילך למליאה כמו הסתייגויות עם אפשרות של הנמקה של חמש דקות לכל מסתייג לכל הסתייגות
אופיר כץ: אם הוא יצביע נגד, מבחינתי, אין בעיה
אחמד טיבי: אני חוכך בדעתי
אופיר כץ: גם במליאה מצביעים?
ארבל אסטרחן: אותה פרוצדורה כמו הסתייגויות
משה טור פז: הצעה זו היא הצעה לא ראויה בשני מובנים
משה טור פז:  קודם כל, במדינת ישראל אנחנו יודעים - יש חוסר גדול בשופטים, ועובדה שגם ככה, החוק מראש מאפשר ארבעה חודשים, עכשיו אנחנו דוחים לשבעה חודשים, מגדיל את עיוות הדין שאזרחי ישראל מרגישים, חשים אותו על בשרם בזה שאין להם מספיק שופטים כדי לטפל בהם
משה טור פז:  מעבר לעובדה שהצעה זו בעצם מאפשרת להמשך ההפיכה המשפטית של בחירת שופטים על-ידי הממשלה ונציגיה באופן ישיר, לכן בעיניי זה בהחלט דבר לא ראוי, וביטאנו את זה גם בהסתייגויות שלנו ואני גם מבטא את זה כאן
מירב בן ארי: תגיד לי, מי בינתיים בוחר את השופטים שכבר הרבה זמן אין ועדה לבחירת שופטים?
ארבל אסטרחן: לפי החוק, חברי הכנסת שנבחרו בכנסת הקודמת, אם הם ממשיכים - - -
משה ארבל: אם הם ממשיכים כחברי כנסת, הם ממשיכים לכהן כחברי ועדה
משה טור פז: אנחנו מסכימים ששמחה רוטמן כאחד מתשע, זה לא נורא לנו, אנחנו מוכנים לקבל את זה
משה טור פז:  אפרת רייטן
משה ארבל: אז הטענה שלך לא מחזיקה מים
משה טור פז: מחזיקה, זה לא עניין פרסונלי
משה ארבל: אתה דוחה הצבעה על נציגי הכנסת
משה ארבל:  נכון להיום יש נציגי כנסת
משה ארבל:   הם קיימים
משה ארבל:  הם ממשיכים בתפקידם
אחמד טיבי: אני נגד, כי גם בבית דין השרעי חסרים ארבעה תקנים לא מאוישים, למה לדחות לעוד שבעה חודשים?
מירב בן ארי: אז תחשוב כמה חסרים אצל היהודים
משה טור פז: בעוד שלושה חודשים יהיו בחירות, ואז זה יידחה לעוד שנה, אתה מבין, ולך חפש את זה
אחמד טיבי: אני מתנגד
אחמד טיבי:  אמרתי כבר, התנגדתי גם בישיבה הקודמת
אופיר כץ: אנחנו מצביעים על ההשגה הראשונה
מירב בן ארי: יש לנו הסתייגויות במליאה, איך זה עובד?
ארבל אסטרחן:  כמו הסתייגויות
ארבל אסטרחן:  אמרתי, זו אותה פרוצדורה
מירב בן ארי: מתי להגיש את ההסתייגויות?
אופיר כץ: הגשתם כבר
אופיר כץ: מירב, זה מה שנתן לך את התשע שעות שצמצמנו
אופיר כץ:  אני פה בשביל לעזור לך להבין מה קורה פה
אופיר כץ:  תמיד לרשותך
מתן כהנא: האופוזיציה מודה לחבר הכנסת אופיר כץ, על שיתוף הפעולה עם האופוזיציה
מתן כהנא:  תודה
אופיר כץ: מי בעד ההשגה הראשונה?
אופיר כץ: בעד – 6
אופיר כץ: ההשגה נדחתה
אופיר כץ: 6 בעד, 9 מתנגדים
אופיר כץ:  ההשגה נדחתה ותעלה למליאה
אופיר כץ:       עכשיו אנחנו עוברים להצבעה על ההשגה השנייה
אופיר כץ: 6 בעד, 9 נגד
אופיר כץ:  ההשגה נדחתה
אופיר כץ:      אנחנו מצביעים על התיקון כפי שהציעה הוועדה
אופיר כץ:  מי בעד התיקון?
אופיר כץ: בעד – 9
אופיר כץ: 9 בעד, 6 נגד, אם כך, ההצעה עברה ותונח במליאה
אלמוג כהן: אדוני היושב-ראש, עדכון קטן שקיבלתי כרגע – השר עמר בר לב, קורא רשמית להפסיק לשרת במילואים
אלמוג כהן:  איבדתם את הדרך
אופיר כץ: המלצת הוועדה הציבורית לקביעת שכר ותשלומים אחרים לחברי הכנסת בנושא עדכון סכום ההשתתפות בתשלום הוצאות שכר דירה לחברי כנסת שמקום מגוריהם הקבוע אינו בסביבות ירושלים – דנו בזה גם בשבוע שעבר, או לפני שבועיים
אופיר כץ:  עדכן אותנו גם חשב הכנסת שזה בעצם אירוע שהוא הרבה יותר זול מאשר לינה במלון
אופיר כץ:  חיים, אתה רוצה להוסיף עוד משהו?
חיים בוגר: לא, אין לי מה להוסיף
אופיר כץ: בבקשה, ארבל תקריא את הנוסח ונצביע
ארבל אסטרחן: "תיקון להחלטת שכר חברי הכנסת הענקות ותשלומים"
ארבל אסטרחן:  סעיף 12, זה הסעיף שנוקב בסכום שכר הדירה היום, שהיום עומד על 3,616 שקלים
ארבל אסטרחן:  בסעיף 12 ברישא במקום הסכום הנקוב בו, יבוא: 4,600 שקלים חדשים, זה יהיה סכום שכר הדירה החודשי
ארבל אסטרחן:  ותחילתה של החלטה זו ב-1 בינואר 23'
ארבל אסטרחן:  צמוד למדד מדי שנה, מדי 1 בינואר, בשנה הבאה
אופיר כץ: 6 בעד, נגד – אין
אופיר כץ:  אם כך, ההצעה עברה
אופיר כץ: הוספת ממלאי מקום קבועים בוועדות הכנסת
אופיר כץ:  אבקש להודיע על הוספת ממלאי מקום קבועים בוועדות מטעם סיעת יש עתיד – בוועדת הכלכלה: חברת הכנסת שלי מירון
אופיר כץ:  בוועדת החינוך התרבות והספורט: חבר הכנסת רון כץ
אחמד טיבי: אפשר להוסיף לנו מ"מ לביטחון פנים?
ארבל אסטרחן: יש לכם חבר?
אחמד טיבי: אין לנו
אופיר כץ: אפשר לתת לו מ"מ על מישהו אחר? אתה צריך לבקש מסיעה אחרת שמסכימה
אחמד טיבי: אפרת רייטן? נתנו להם בכלכלה
אופיר כץ: לא, אבל צריך את האישור שלה
אחמד טיבי: אין בעיה